xml version="1.0" encoding="UTF-8"?


Den Europæiske Unions C 221/2023


| | | |
| --- | --- | --- |
| | | ISSN 1977-0871 |
| Den Europæiske Unions Tidende | | C 221 |
| European flag | | |
| Dansk udgave | Meddelelser og oplysninger | 66. årgang 22. juni 2023 |

---

| | | |
| --- | --- | --- |
| Indhold | | Side |
| | IV   Oplysninger | |
| | OPLYSNINGER FRA DEN EUROPÆISKE UNIONS INSTITUTIONER, ORGANER, KONTORER OG AGENTURER | |
| | Europa-Parlamentet | |
| 2023/C 221/01 | [Den LXIX COSAC’S Plenarmøde den 14.-16. maj 2023, Stockholm — Bidrag fra det 69. COSAC-møde](http://publications.europa.eu/resource/uriserv/OJ.C_.2023.221.01.0001.01.DAN.xhtml) | [1](#C_2023221DA.01000101.doc) |

---

| | |
| --- | --- |
| DA | |

---

IV Oplysninger

OPLYSNINGER FRA DEN EUROPÆISKE UNIONS INSTITUTIONER, ORGANER, KONTORER OG AGENTURER

Europa-Parlamentet

| | | | |
| --- | --- | --- | --- |
| 22.6.2023 | DA | Den Europæiske Unions Tidende | C 221/1 |

---

DEN LXIX COSAC’S PLENARMØDE

den 14.-16. maj 2023, Stockholm

Bidrag fra det 69. COSAC-møde

(2023/C 221/01)

Ukraine

| | | |
| --- | --- | --- |
| | (1) | COSAC glæder sig over den hurtige støtte og urokkelige solidaritet, som det internationale samfund har udvist over for Ukraine siden februar 2022, da Rusland opskalerede sin uprovokerede og uberettigede militære aggression mod Ukraine til en omfattende invasion, og den stærke enhed, som Den Europæiske Union har udvist i denne henseende. |

| | | |
| --- | --- | --- |
| | (2) | COSAC opfordrer EU og dets medlemsstater til fortsat at yde politisk, finansiel, teknisk, militær og humanitær bistand til Ukraine, samtidig med at man respekterer den særlige karakter af visse medlemsstaters sikkerheds- og forsvarspolitik. COSAC anerkender de fortsatte sikkerhedstrusler i Sortehavsregionen og bidrager til at styrke samfundets modstandsdygtighed i Republikken Moldova. |

| | | |
| --- | --- | --- |
| | (3) | COSAC fordømmer på det kraftigste Ruslands omfattende invasion af Ukraine, som er en åbenlys krænkelse af De Forenede Nationers pagt. Det fordømmer også Belarus' involvering i Ruslands militære aggression. COSAC understreger, at EU's sanktionspolitik fortsat er en effektiv afskrækkelsesforanstaltning over for både Rusland og Hviderusland. |

| | | |
| --- | --- | --- |
| | (4) | COSAC bekræfter på ny sin urokkelige støtte til Ukraines uafhængighed, suverænitet og territoriale integritet inden for dets internationalt anerkendte grænser. |

| | | |
| --- | --- | --- |
| | (5) | COSAC gentager bidraget fra det 68. COSAC-møde i Prag og opfordrer til øjeblikkelig og betingelsesløs afslutning af Ruslands ulovlige militære aktioner og tilbagetrækning af alle russiske styrker og militært udstyr fra Ukraines område. |

| | | |
| --- | --- | --- |
| | (6) | COSAC understreger betydningen af FN's Generalforsamlings resolution om principperne i De Forenede Nationers pagt, der ligger til grund for en omfattende, retfærdig og varig fred med fuld respekt for Ukraines uafhængighed og territoriale suverænitet. |

| | | |
| --- | --- | --- |
| | (7) | COSAC glæder sig over og støtter det arbejde, der udføres af alle aktører, der bidrager til restaurering, genopretning og genopbygning af Ukraine. COSAC glæder sig over det arbejde, der udføres med hensyn til anvendelsen af russiske indefrosne og immobiliserede aktiver med henblik på at støtte genopbygningen af Ukraine. |

| | | |
| --- | --- | --- |
| | (8) | COSAC opfordrer alle relevante involverede aktører til at indarbejde et ligestillingsperspektiv i alle genopbygnings-, freds- og sikkerhedsbestræbelser. |

| | | |
| --- | --- | --- |
| | (9) | COSAC understreger den afgørende betydning af en fortsat styrkelse af det pluralistiske og inklusive parlamentariske demokrati, respekten for menneskerettighederne, herunder nationale mindretals rettigheder, retsstatsprincippet og retsvæsenets uafhængighed. |

| | | |
| --- | --- | --- |
| | (10) | COSAC understreger betydningen af at drage alle til ansvar, som har beordret, begået eller deltaget i krigsforbrydelser eller andre yderst alvorlige forbrydelser i forbindelse med Ruslands angrebskrig mod Ukraine, og støtter fuldt ud Den Internationale Straffedomstols efterforskning i Ukraine. |

| | | |
| --- | --- | --- |
| | (11) | COSAC glæder sig over bestræbelserne på at etablere en passende retlig mekanisme til at efterforske og retsforfølge personer, der har deltaget i aggressionsforbrydelser i Ukraine. I den forbindelse glæder COSAC sig over idriftsættelsen af databasen med bevismateriale om de alvorligste internationale forbrydelser (CICED) og oprettelsen af Det Internationale Center for Retsforfølgning af Aggressionsforbrydelsen mod Ukraine (ICPA) i Eurojust. COSAC støtter den fulde gennemførelse af princippet om universel jurisdiktion i medlemsstaterne med henblik på at styrke vores fælles værdier, der fordømmer krænkelser af menneskerettighederne og forbrydelser mod menneskeheden. |

| | | |
| --- | --- | --- |
| | (12) | COSAC fordømmer Den Russiske Føderations deportation af ukrainske børn. Det fordømmer også krænkelsen af deporterede ukrainske børns ret til at bevare deres identitet som defineret i artikel 8 i FN's konvention om barnets rettigheder gennem praksis med tvungen accept af russisk statsborgerskab. |

| | | |
| --- | --- | --- |
| | (13) | COSAC glæder sig over og støtter den igangværende udvidelsesproces for Ukraine, Vestbalkan, Moldova og på sigt Georgien baseret på opfyldelsen af fastsatte kriterier. COSAC understreger, at stabilitet i EU's nabolande er afgørende for stabiliteten og velstanden i hele Europa. |

Organiseret kriminalitet og korruption

| | | |
| --- | --- | --- |
| | (14) | COSAC understreger vigtigheden af øget samarbejde og informationsudveksling på EU-plan i bekæmpelsen af grænseoverskridende organiseret kriminalitet. COSAC glæder sig over Eurojusts koordinerende rolle i denne henseende og opfordrer til en styrkelse af samarbejdet med tredjelande. |

| | | |
| --- | --- | --- |
| | (15) | COSAC glæder sig over de initiativer, som medlovgiverne har taget for at forebygge og bekæmpe grænseoverskridende organiseret kriminalitet, og understreger betydningen af en rettidig gennemførelse heraf. |

| | | |
| --- | --- | --- |
| | (16) | COSAC opfordrer til en øget og effektiv indsats mod migrantsmuglere og menneskehandel, som udgør en stor humanitær og sikkerhedsmæssig udfordring for Unionen. |

| | | |
| --- | --- | --- |
| | (17) | COSAC bifalder nye initiativer til at bekæmpe korruption på alle områder. Korruption skal betragtes som organiseret kriminalitet. |

| | | |
| --- | --- | --- |
| | (18) | COSAC understreger betydningen af at arbejde på at bekæmpe korruption på både nationalt plan og EU-plan samt af samarbejde med tredjelande. |

Det indre marked

| | | |
| --- | --- | --- |
| | (19) | COSAC er enig med Kommissionen i, at det indre marked er et af EU's største resultater, og understreger dets betydning for EU's udvikling og velstand i de seneste 30 år. |

| | | |
| --- | --- | --- |
| | (20) | COSAC understreger, at menneskers trivsel afhænger af velfungerende væsentlige tjenester såsom energi, vand og sundhedspleje, transport og telekommunikation. Der bør fortsat fokuseres på fjernelse af hindringer på det indre marked, navnlig i servicesektoren. |

| | | |
| --- | --- | --- |
| | (21) | COSAC understreger, at et godt udbud af færdigheder er vigtigt for Unionens konkurrenceevne. COSAC glæder sig derfor over, at 2023 er blevet udnævnt til »det europæiske år for færdigheder«. |

| | | |
| --- | --- | --- |
| | (22) | COSAC bifalder foranstaltninger, der yderligere kan fremme den grønne og den digitale omstilling og kan styrke EU's konkurrenceevne og samtidig sikre dets åbne strategiske autonomi på den globale scene. COSAC er navnlig positivt indstillet over for foranstaltninger, der tager hensyn til små og mellemstore virksomheder. |

| | | |
| --- | --- | --- |
| | (23) | COSAC fremhæver, at det indre marked har været udsat for forskellige kriser i de senere år. Forstyrrelser i de globale værdikæder under pandemien førte til mangel på vigtige produkter. Ruslands krig i Ukraine forværrer udfordringerne for det indre marked. Krigen har ført til en omfattende energikrise, som igen har ført til højere priser på de fleste områder. |

| | | |
| --- | --- | --- |
| | (24) | COSAC understreger, hvor vigtigt det er, at EU og medlemsstaterne, også i krisetider, fortsætter med at fjerne hindringer, mindske bureaukratiet, gennemføre og anvende eksisterende lovgivning og tilpasse det indre marked til nutidens moderne og digitale samfund for at opfylde borgernes og virksomhedernes forventninger. Det indre marked skal fortsætte med at tilpasse sig nye udfordringer, samtidig med at Schengenområdet udvides til Rumænien og Bulgarien for yderligere at konsolidere EU's samarbejde og økonomiske modstandsdygtighed. Disse ting er stærkt afhængige af en styrkelse af de ydre grænser. |

Grøn omstilling

| | | |
| --- | --- | --- |
| | (25) | COSAC glæder sig over bestræbelserne på at realisere alle de forskellige elementer i Fit for 55-pakken. EU har ambitiøse klimamål, som er nødvendige for at imødegå fremtidens udfordringer. |

| | | |
| --- | --- | --- |
| | (26) | COSAC glæder sig over arbejdet med den grønne omstilling og understreger, at der er behov for en holistisk tilgang for at skabe en bæredygtig verden. |

| | | |
| --- | --- | --- |
| | (27) | COSAC understreger, at EU spiller en central rolle i den grønne omstilling og skal stå i spidsen for den globale klimaindsats, samtidig med at betydningen af samarbejde med tredjelande anerkendes, da klimaændringer er en global udfordring, der ikke kender nogen grænser. |

| | | |
| --- | --- | --- |
| | (28) | COSAC understreger, at den grønne omstilling er et nødvendigt skridt i retning af at mindske EU's energiafhængighed, men at de enkelte medlemsstaters energimiks skal respekteres, og at omstillingen skal fremskyndes. |

| | | |
| --- | --- | --- |
| | (29) | COSAC bemærker, at den grønne omstilling indebærer både udfordringer og muligheder på alle samfundsniveauer, og opfordrer til, at den ledsages af passende social og økonomisk støtte. |

---